Publication: Magyar Közlöny
Issue: MK-1998-38 (Year: 1998, Number: 38)
Era: 1990-2004
Section: 2. Az Ötv. 52. §-ának az 1994. évi LXIII. törvény
Paragraph Index: 306

a) és b) pontja alapján a képviselő-testület helyi népszavazást köteles kiírni „a) a községegyesítésnek és a községegyesítés megszüntetésének kezdeményezése, b) új község alakításának kezdeményezése” kérdésében. Az 52. § (2) és (3) bekezdése az eljárásról a következőket tartalmazza: „(2) Új község alakításának a kezdeményezése esetén a falugyűlés legalább háromtagú előkészítő bizottságot választ a településrészen lakó települési képviselőkből, ha nincs elég települési képviselő, vagy azok a megbízatást nem vállalják, akkor más választópolgárokból. Az előkészítő bizottság javaslatot tesz az új község területére, szakértői vélemény alapján a község elnevezésére, a vagyon, valamint a vagyoni jogok és kötelezettségek megosztására, a költségek viselésére. A javaslat elkészítéséhez — az előkészítő bizottság felkérésére — a megyei közigazgatási hivatal vezetője vagy más szerv szakmai segítséget adhat.

Source: https://magyarkozlony.hu/hivatalos-lapok/15689c4e21f30ac67932d9b910bfcf8613d7c7d8/dokumentumok/79d8d885e4c266c7db1516e033ad9cc3c6c74d38/letoltes